Franciska Sundholm

Franciska Sundholm (o.s. Diehl; s. 16. lokakuuta 1937 Helsinki) on suomalainen kemisti, filosofian tohtori ja Helsingin yliopiston polymeerikemian emeritaprofessori. Hän on ollut eläkkeellä vuodesta 2000. Häntä on luonnehdittu intohimoiseksi kemian tutkijaksi.

Diehl kirjoitti ylioppilaaksi 1955 Töölön ruotsinkielisestä yhteiskoulusta (Tölö svenska samskola). Hän opiskeli Helsingin yliopistossa, josta hän valmistui filosofian kandidaatiksi 1960, lisensiaatiksi 1965 ja tohtoriksi 1970. Hänen englanninkielinen väitöskirjansa (1969) oli otsikoitu EPR studies of compounds related to lignin. 5, The cation radical of coniferyl alcohol. Hän oli Helsingin yliopiston dosentti vuosina 1971–1988 ja Teknillisen korkeakoulun dosentti 1974–1998.

Hän työskenteli Helsingin yliopistossa assistenttina (1959–1969) ja virkaatekevänä apulaisprofessorina (1971–1979). Tästä ajasta hän oli Jyväskylän yliopiston professorin viransijaisena (1973) ja Teknillisen korkeakoulun professorin viransijaisena (1974), Helsingin yliopiston amanuenssina ja virkaatekevänä professorina (1976–1987). Vuosina 1988-2000 hän oli polymeerikemian professori. Hän työskenteli myös ulkomailla: tutkijana Britanniassa Southamptonin yliopistossa (1970 ja 1982), Ranskassa (ydintutkimuskeskus CEN Grenoble, 1975) ja Neuvostoliitossa Moskovassa (Chemical Physics Moscow, 1976).

Sundholm on toiminut monissa valtiollisten elinten asiantuntija- ja luottamustehtävissä. Hänen tieteellinen tuotantonsa käsittää noin 250 (toisen lähteen mukaan lähes 300) julkaisua orgaanisen kemian, fysikaalinen kemian, polymeerikemian tai genealogian alalta.

Sundholm on ollut Suomen Tiedeseuran jäsen vuodesta 1988.
 
Franciska Sundholmin puoliso (1960–) on fysikaalisen kemian professori Göran Sundholm.

Lähteet

Aiheesta muualla
 Sundholmista on artikkeli Kuka kukin on 2003 -teoksessa.

Vuonna 1937 syntyneet
Elävät henkilöt
Suomalaiset kemistit
Helsingin yliopiston professorit
Suomalaiset professorit